**ΕΝΟΤΗΤΑ 34**

**Η λήξη του Α΄ Παγκοσμίου πολέμου και οι μεταπολεμικές ρυθμίσεις**

**Συνέδριο της Ειρήνης ή Συνέδριο του Παρισιού (Ιανουάριος 1919 – Ιανουάριος 1920)**

◉ Οι ηττημένοι, οι ουδέτεροι και η Σοβιετική Ένωση δεν κλήθηκαν.

◉ Οι αποφάσεις καθορίστηκαν: **α)** από την ανάγκη αναδιαμόρφωσης του πολιτικού χάρτη της Ευρώπης, **β)** την επιδίωξη της Γαλλίας να εξουθενώσει τη Γερμανία, **γ)** την επιθυμία των Δυνάμεων να εγκλωβίσουν το νέο σοβιετικό καθεστώς της Ρωσίας.

◉ Αρχή της αυτοδιάθεσης των λαών: Διακήρυξη πρόεδρου Η.Π.Α. Ουίλσον:

**κάθε λαός είχε το δικαίωμα να αποφασίζει μόνος του για το μέλλον του.**

**\_ Η Συνθήκη των Βερσαλλιών (Ιούνιος 1919) υποχρέωνε τη Γερμανία:**

◉ να παραχωρήσει εδάφη της στη Γαλλία, στο Βέλγιο, στη Δανία και στις νεοσύστατες Πολωνία, Τσεχοσλοβακία και Λιθουανία.

◉ να αναγνωρίσει τη Ρηνανία και το Σάαρ ως αποστρατιωτικοποιημένη ζώνη,

◉ να πληρώσει βαριές πολεμικές αποζημιώσεις,

◉ να εγκαταλείψει τις αποικίες της και τα εδάφη που είχε κερδίσει από τη Ρωσία με τη συνθήκη του Μπρεστ-Λιτόφσκ,

◉ να αφοπλιστεί.

**\_Η Συνθήκη του Αγίου Γερμανού (Σεπτέμβριος 1919) εξανάγκαζε την Αυστροουγγαρία:**

◉ Να αναγνωρίσει την ανεξαρτησία της Ουγγαρίας, της Τσεχοσλοβακίας, της Γιουγκοσλαβίας και της Πολωνίας,

◉ Να τους παραχωρήσει πολλά εδάφη.

**\_Η Συνθήκη του Νεϊγύ (Νοέμβριος 1919)**

◉ Υποχρέωνε τη Βουλγαρία να παραιτηθεί από κάθε διεκδίκησή της στην Α. Μακεδονία και τη Δ. Θράκη.

◉ Τα παραπάνω εδάφη παραχωρούνταν στην Ελλάδα.

◉ Υποχρέωνε τη Βουλγαρία να παραχωρήσει εδάφη της στη Ρουμανία και τη Σερβία.

◉ Προέβλεπε αμοιβαία ανταλλαγή πληθυσμών ανάμεσα σε Ελλάδα και Βουλγαρία.

**\_Η Συνθήκη του Τριανόν (Ιούνιος 1920)**

◉ Υπαγόρευε στην Ουγγαρία την παραχώρηση εδαφών σε Τσεχοσλοβακία, Ρουμανία και Γιουγκοσλαβία.

**\_ Η Συνθήκη των Σεβρών (28 Ιουλίου 1920)**

◉ Ο Σουλτάνος παραχωρούσε την κυριαρχία της Μεσοποταμίας, της Παλαιστίνης και της Υπεριορδανίας στη Βρετανία, ενώ της Συρίας και του Λιβάνου στη Γαλλία.

◉ Το Κουρδιστάν και η Αρμενία θα γίνονταν ανεξάρτητα κράτη.

◉ Τα νησιά Ίμβρος και Τένεδος και η Θράκη μέχρι τα πρόθυρα της Κων/πολης παραχωρούνταν στην Ελλάδα.

◉ Ο Σουλτάνος αναγνώριζε επίσημα της ελληνική κυριαρχία στα νησιά του ΒΑ Αιγαίου

◉ Η Ιταλία παραχωρούσε στην Ελλάδα τα Δωδεκάνησα εκτός από τη Ρόδο.

◉ Η Αντάντ ανέθετε στην Ελλάδα τη διοίκηση της Σμύρνης για 5 χρόνια (μετά οι κάτοικοι θα αποφάσιζαν με δημοψήφισμα για την τύχη τους)

◉ Τα Στενά τέθηκαν υπό διεθνή έλεγχο

**ΚτΕ** (**Κοινωνία των Εθνών**): διεθνής οργανισμός όπου θα μπορούσαν να απευθύνονται τα κράτη για να επιλύουν τις μεταξύ τους διαφορές. Ωστόσο, το δικαίωμα του βέτο που είχε το κάθε κράτος ή η δυνατότητα να μην πειθαρχεί στις αποφάσεις δείχνει τις αδυναμίες αυτού του οργανισμού, που σύντομα θα φαίνονταν.